./data/phi2331/phi028/phi2331.phi028.perseus-lat2.xml
sane quod praeterire non potui, cum imago Probi in Veronensi sita fulmine ictaesset itaut eius praetexta colores mutaret, haruspices responderunt huius familiae posteros tantae in senatu claritudinis fore ut omnes summis honoribus fungerentur sed adhuc neminem vidimus, posteri autem aeternitatem videntur habere non modum Senatus mortem Probi gravissime accepit, aeque populus, et cum esset nuntiatum Carum imperare, virum bonum quidem sed longe a moribus Probi, Carini causa filii eius, qui semper pessime vixerat, tam senatusquam populus inhorruit, metuebant enim unusquisque tristiorem principem, sed magis improbum metue- bant heredem Haec sunt, quae de Probo cognovimus vel quaedigna memoratu aestimavimus  nunc in alio libro, et quidem brevi, de Firmo et Saturnino et Bonoso etProculo dicemus, non enim dignum fuit ut quadrigae tyrannorum bono principi miscerentur, post deinde si vita suppetit, Carum incipiemus propagare cum liberis